Správa majetku mesta Prievidza, s.r.o.

Ul. T. Vansovej 24, 971 01 Prievidza

Výzva na predloženie cenovej ponuky

Predmet zákazky:

Zhotovenie projektových prác

**„Bytový dom Kútovská ulica č. 9,11,13 – úprava vikierov“**

Postup zadávania zákazky podľa § 117 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

JUDr. Ján Martiček

konateľ spoločnosti

**A. POKYNY PRE UCHÁDZAČOV**

1. **Identifikácia obstarávateľskej organizácie**

Názov: Správa majetku mesta Prievidza, s.r.o.

IČO: 36349429

Sídlo: Ul. T. Vansovej 24, 971 01 Prievidza

Krajina: Slovenská republika

v zastúpení: Správa majetku mesta Prievidza, s.r.o., Ul. T. Vansovej 24, 971 01 Prievidza

Kontaktná osoba: Mgr. Peter Valko

Telefón:  0465111930

E-mail: valko@smmpd.sk

1. **Predmet zákazky a opis technických požiadaviek :**

Názov: **„Bytový dom Kútovská ulica č. 9,11,13 – úprava vikierov“**

* 1. Druh zákazky: zákazka na dodanie služieb
  2. Opis zákazky s minimálnymi požiadavkami na predmet:

Predmetom zákazky je vypracovanie projektovej dokumentácie, a to projekt stavby pre vydanie stavebného povolenia s podrobnosťou realizačného projektu, spojenej s výkonom autorského dohľadu počas realizácie stavby „Bytový dom Kútovská ulica č. 9,11,13 – úprava vikierov“, ktorá bude zameraná na odstránenie príčin porúch vikierov (tepelné mosty, zrážanlivosť vody vo vnútorných obytných priestoroch, ...) dodatočným zateplením. Poruchy sa prejavujú hlavne v zimnom období vlhnutím stien, stropov – príloha č. 1 Fotodokumentácia. Vikiere umiestnené v tesnej blízkosti, v sekciách oddelených schodiskovým traktom/vchodom, riešiť ako jeden celok, t.j. spojiť ich do jedného celku/vytvoriť z nich „jeden vikier“.

Predmetná stavba je situovaná na území mesta Prievidza, sídlisko Necpaly, Kútovská ulica č. 9,11,13, pozemok parcely registra C KN 6652/85 k.ú. Prievidza – príloha č. 2 Situácia.

Základná charakteristika objektu je opísaná v prílohe č. 3 Technická správa.

Projektová dokumentácia bude riešiť:

* + - * architektonicko – stavebné riešenie (zateplenie vikierov a s tým súvisiace stavebné úpravy, klampiarske výrobky, ....)
      * elektroinštaláciu (úprava bleskozvodu súvisiaca so stavebnými úpravami/zateplením vikierov),
      * položkovitý rozpočet stavby a zadanie stavby s výkazom výmer (slepý rozpočet pre výber zhotoviteľa) s podrobnosťou projektu pre realizáciu stavby. Rozpočet a zadanie budú obsahovať najmä krycí list, súhrnný rozpočet stavby, podrobný položkovitý rozpočet so súpisom položiek stavebných prác a dodávok, výkazom výmer, jednotkovou cenou, celkovou cenou.

Požiadavka na minimálny rozsah projektovej dokumentácie:

* + - * Sprievodná správa
      * Súhrnná technická správa
      * Tepelnotechnické posúdenie
      * Požiarnobezpečnostné riešenie
      * Statika
      * Celková situácia stavby
      * Dokumentácia stavebných objektov
      * Projekt organizácie výstavby a časový harmonogram diela
      * Vizualizácia navrhovaného riešenia
      * Celkové náklady stavby

Projektová dokumentácia musí byť spracovaná:

* + - * odborne spôsobilou osobou – zhotoviteľ zodpovedá za to, že jednotlivé časti projektu budú potvrdené odborne spôsobilou osobou v príslušnom odbore, v zmysle platných predpisov,
      * podľa aktuálneho sadzobníka UNIKA (projekt pre vydanie stavebného povolenia s podrobnosťou realizačného projektu),
      * v súlade so zákonom č. 50/1976 Zb. o územnom plánovaní a stavebnom poriadku (Stavebný zákon) a s vyhláškou č. 453/2000 Z. z., ktorou sa vykonávajú niektoré ustanovenia stavebného zákona v znení neskorších predpisov,
      * v súlade s príslušnými STN, EN, ON, všeobecno-technickými požiadavkami na výstavbu a s ostatnými súvisiacimi predpismi (napr. bezpečnostné predpisy, požiarne predpisy a pod.).

Súčasťou projektovej dokumentácie/projektových prác bude (zahrnuté v cene o dielo):

* + - * povinnosť spolupracovať pri realizácii verejného obstarania na zhotoviteľa stavby, t.j. stanovenie aktuálnej ceny stavby, súčinnosť pri vysvetľovaní projektovej dokumentácie a výkazu výmer, oprava zistených chýb v projektovej dokumentácií a výkaze výmer. Uvedená súčinnosť musí byť poskytovaná zhotoviteľom bezodkladne.

Verejný obstarávateľ má k dispozícii pôvodnú dokumentáciu z roku 1997 (časť statika, architektúra), termosnímky z 01/2020 – zápis z výkonu diagnostiky tepelných únikov obytného domu → v listinnej forme. V prípade potreby si zhotoviteľ zabezpečí domeranie/overenie skutkového stavu s podrobnosťou a rozsahom potrebným pre daný stupeň projektovej dokumentácie.

Zhotoviteľ je povinný rozpracovanosť projektovej dokumentácie priebežne konzultovať s objednávateľom pred ukončením a odovzdaním projektových prác. Zhotoviteľ sa zaväzuje predložiť objednávateľovi na konzultáciu a prípadné uplatnenie zmien rozpracovanú projektovú dokumentáciu najneskôr do 15 dní od nadobudnutia účinnosti tejto zmluvy o dielo a ešte aj 5 dní pred plánovaným odovzdaním.

Kompletnú projektovú dokumentáciu (grafickú a textovú časť) požadujeme dodať:

* + - * v písomnej (tlačenej) forme v 6-ich vyhotoveniach, výkaz výmer v dvoch vyhotoveniach a rozpočet v dvoch vyhotoveniach,
      * v elektronickej forme 2x na CD/DVD nosičoch, súbory vo formátoch \*.dgn,\*.dwg,\*.xls,\*.doc,\*.txt,\*pdf
  1. Miesto a termín dodania (doba trvania zmluvného vzťahu):
* Začiatok vykonávania projektových prác: do 5 dní od nadobudnutia účinnosti zmluvy

Ukončenie a odovzdanie projektových prác: do 30 dní od nadobudnutia účinnosti zmluvy

* + Čas výkonu autorského dohľadu: odo dňa odovzdania staveniska zhotoviteľovi stavby do dňa ukončenia a odovzdania stavby zhotoviteľom stavby objednávateľovi.

**Spôsob vzniku záväzku:** na základe Zmluvy o dielo a následnej fakturácie

* 1. Každý záujemca má možnosť prísť si obhliadnuť miesto výkonu prác, osobne pozrieť aktuálny stav. Obhliadka miesta výkonu prác sa uskutoční po telefonickom dohovore na č. tel.: 0911 244 015 – Peter Wittemann

1. **Komplexnosť dodávky:** Uchádzač predloží ponuku  na celý predmet zákazky.

1. **Zdroj finančných prostriedkov**

Predmet zákazky bude financovaný z prostriedkov verejného obstarávateľa

1. **Obsah ponuky**

Ponuka predložená uchádzačom musí obsahovať:

* 1. Vyhlásenie uchádzača o pravdivosti a úplnosti všetkých dokladov a údajov uvedených v ponuke,
  2. Doklady a dokumenty potrebné na preukázanie ďalších podmienok účasti:  **PODMIENKA:** Vybraný uchádzač nesmie mať voči mestu alebo ním zriadeným organizáciám alebo založeným spoločnostiam žiadne dlhy (napr. na daniach a poplatkoch za TKO, na zaplatení kúpnej ceny, na nájomnom za byt, nebytový priestor alebo nehnuteľnosť a pod.). Uvedené skutočnosti uchádzač preukazuje čestným vyhlásením.
  3. Samostatný list, na ktorom je uvedený názov alebo obchodné meno uchádzača, adresa alebo sídlo uchádzača a návrh na plnenie kritériá. Cenová ponuka musí obsahovať všetky súvisiace časti pre zabezpečenie dodávky v plnom požadovanom rozsahu.
  4. Celkový rozpis pre určenie ceny je uvedený v prílohe č.1 .

1. **Mena a ceny uvádzané v ponuke**
   1. Navrhovaná zmluvná cena musí byť stanovená podľa § 3 zákona NR SR  
      č.18/1996 Z. z. o cenách v znení neskorších predpisov. Navrhovaná zmluvná cena bude uvedená v eurách. Navrhovaná zmluvná cena musí byť rozdelená na:
      * + cenu za zhotovenie diela (za konzultácie počas zhotovovania diela a pri realizácii verejného obstarania na zhotoviteľa stavby)
        + cenu za autorský dozor
   2. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

a) navrhovaná zmluvná cena bez DPH,

b) navrhovaná zmluvná cena vrátane DPH.

* 1. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.

1. **Miesto a lehota na predkladanie ponúk**
   1. Ponuky v listinnej podobe je potrebné doručiť na adresu obstarávateľa:

Správa majetku mesta Prievidza, s.r.o., ul. T. Vansovej č. 24, 971 01 Prievidza, v uzatvorenej obálke s označením: **Súťaž** **“Bytový dom Kútovská ulica č. 9,11,13 – úprava vikierov“ - neotvárať**

Elektronické ponuky môžu byť doručené na e-mailovú adresu: [valko@smmpd.sk](mailto:valko@smmpd.sk).

* 1. Ponuky je potrebné doručiť v lehote na predkladanie ponúk. Lehota na predkladanie ponúk uplynie dňa  11.06.2021 o 12:00 hod.
  2. Ponuka doručená po uplynutí lehoty na predkladanie ponúk v listinnej podobe sa vráti uchádzačovi neotvorená.
  3. **Viazanosť predložených ponúk dodávateľa bude 3 týždne od ich predloženia.**

1. **Preskúmanie ponúk**
   1. Do procesu vyhodnocovania ponúk budú zaradené tie ponuky, ktoré obsahujú všetky určené náležitosti a zodpovedajú požiadavkám a podmienkam uvedeným v týchto súťažných podkladoch.
   2. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami a podmienkami. Ostatné ponuky uchádzačov budú vylúčené.
2. **Vyhodnotenie ponúk**
   1. Ponuky budú vyhodnocované len podľa stanoveného kritéria na vyhodnotenie ponúk.
   2. Jediným kritériom na vyhodnotenie ponúk je najnižšia cena eurách, s uvedením ceny bez DPH a aj vrátane DPH - podľa bodu 6 súťažných podkladov.
   3. Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa ceny za dodanie predmetu zákazky.
   4. Poradie uchádzačov sa určí porovnaním výšky navrhnutých ponukových cien za dodanie predmetu zákazky vyjadrených v eurách *vrátane DPH*, uvedených v jednotlivých ponukách uchádzačov. Úspešný bude ten uchádzač, ktorý navrhol za dodanie predmetu zákazky, najnižšiu cenu.
3. **Oznámenie o výsledku vyhodnotenia ponúk**
   1. Úspešnému uchádzačovi bude doručené oznámenie o úspešnosti ponuky.
4. **Ďalšie informácie verejného obstarávateľa**
   1. Po vyhodnotení cenových ponúk bude zaslané oznámenie **len úspešnému uchádzačovi.**
   2. Verejný obstarávateľ vyhradzuje právo neprijať ani jednu zo súťažných ponúk, ak budú ne regulárne alebo inak neprijateľné, alebo prekročia finančné možnosti obstarávateľa.

V Prievidzi 02.06.2021

JUDr. Ján Martiček

konateľ spoločnosti

**PRÍLOHA č.1**

|  |  |  |  |  |  |  |
| --- | --- | --- | --- | --- | --- | --- |
| **„** **Bytový dom Kútovská ulica č. 9,11,13 – úprava vikierov“** | | | | | | |
| **Por. č.** | **Popis položky** | **Výmera, množstvo** | **M. j.** | **Jednotková cena bez DPH v EUR** | **Celková cena bez DPH v EUR** | **Celková cena s DPH v EUR** |
| 1 | Cena za zhotovenie diela (a na konzultácie a pri realizácii verejného obstarania na zhotoviteľa stavby) |  |  |  |  |  |
| 2 | Cena za autorský dozor |  |  |  |  |  |
| **Súčet cien (Kritérium najnižšia cena)** | | | | |  |  |

**Cenová kalkulácia**

**NÁVRH ZMLUVY O DIELO**

**uzatvorená podľa § 536 a nasl. zákona č. 513/1991 Zb. Obchodný zákonník**

1. **ZMLUVNÉ STRANY** 
   1. **Objednávateľ:**  **Správa majetku mesta Prievidza, s.r.o.**

Ulica T. Vansovej 24

971 01 Prievidza

Štatutárny orgán: JUDr. Ján Martiček, konateľ spoločnosti

Zástupca splnomocnený na rokovanie vo veciach:

a) zmluvných: JUDr. Ján Martiček, konateľ spoločnosti

b) technických: Peter Wittemann, vedúci technického úseku

IČO: 363 494 29

IČ DPH: SK2022092490

Bankové spojenie : Prima banka Slovensko, a.s.

IBAN : SK6956000000009018876001

IČO : 36 349 429

IČ DPH : SK202 209 2490

Zápis : v Obchodnom registri Okresný súd Trenčín, oddiel Sro, vl. 16228/R

e-mail: sekretariat@smmpd.sk

číslo telefónu: 046/5111911

* 1. **Zhotoviteľ:** **…………………………**

………………………...

………………………...

Zastúpený: ………………………...

Zástupca splnomocnený na rokovanie vo veciach:

a) zmluvných: ………………………...

b) technických: ………………………...

Bankové spojenie: ………………………...

číslo účtu: ……………

IBAN: ………………..

IČO: ………………………...

IČ DPH: ………………………...

Zapísaný: ………………………...

1. **FORMA VEREJNÉHO OBSTARÁVANIA** 
   1. Zmluva o dielo (ďalej len zmluva) sa uzatvára na základe výsledku verejného obstarávania podľa zákona č. 343/2015 Z. z. o verejnom obstarávaní v znení neskorších predpisov.
2. **PREDMET ZMLUVY**
3. Zhotoviteľ sa zaväzuje, že pre objednávateľa vykoná dielo, a to vypracovanie projektovej dokumentácie spojenej s výkonom autorského dohľadu stavby „Bytový dom Kútovská ulica č. 9,11,13 – úprava vikierov“ Cenová kalkulácia predložená Zhotoviteľom, ako úspešným uchádzačom, na základe výzvy na predloženie cenovej ponuky, zo dňa XX.XX.2021, tvorí Prílohu č. 1, ako neoddeliteľnú súčasť tejto zmluvy. Súčasťou špecifikácie Diela je výzva Objednávateľa na predloženie cenovej ponuky, zo dňa 02.06.2021, tvorí Prílohu č. 2 na základe ktorej je so Zhotoviteľom ako úspešným uchádzačom uzatvorená táto zmluva.
4. Zhotoviteľ vyhlasuje, že odovzdá projektovú dokumentáciu spôsobilú na účel užívania dohodnutého touto zmluvou, ktorá bude spĺňať všetky platné normy STN, EN, ON, TP, vyhlášky. Všetky vady a nedostatky zistené pri odovzdaní a prevzatí diela je zhotoviteľ povinný odstrániť v termíne dohodnutom ihneď bez zbytočného odkladu po vyzvaní objednávateľom.
5. Zhotoviteľ sa zaväzuje vyhotoviť projektovú dokumentáciu, a to projekt stavby pre vydanie stavebného povolenia s podrobnosťou realizačného projektu, ktorá bude zameraná na odstránenie príčin porúch vikierov (tepelné mosty, zrážanlivosť vody vo vnútorných obytných priestoroch, ...) dodatočným zateplením. Vikiere umiestnené v tesnej blízkosti, v sekciách oddelených schodiskovým traktom/vchodom, riešiť ako jeden celok, t.j. spojiť ich do jedného celku/vytvoriť z nich „jeden vikier“ a bude riešiť:

* architektonicko – stavebné riešenie (odstránenie príčin porúch vikierov a s tým súvisiace stavebné úpravy, klampiarske výrobky, ....)
* elektroinštaláciu (úprava bleskozvodu súvisiaca so stavebnými úpravami/zateplením vikierov),
* položkovitý rozpočet stavby a zadanie stavby s výkazom výmer (slepý rozpočet pre výber zhotoviteľa) s podrobnosťou projektu pre realizáciu stavby. Rozpočet a zadanie budú obsahovať najmä krycí list, súhrnný rozpočet stavby, podrobný položkovitý rozpočet so súpisom položiek stavebných prác a dodávok, výkazom výmer, jednotkovou cenou, celkovou cenou.

Požiadavka na minimálny rozsah projektovej dokumentácie:

1. Sprievodná správa
2. Súhrnná technická správa

Tepelnotechnické posúdenie

Požiarnobezpečnostné riešenie

Statika

1. Celková situácia stavby
2. Dokumentácia stavebných objektov (najmä architektonicko-stavebné riešenie, úpravu elektrinštalácie-bleskozvodov a pod. )
3. Projekt organizácie výstavby a časový harmonogram diela
4. Vizualizácia navrhovaného riešenia
5. Celkové náklady stavby

Projektová dokumentácia musí byť spracovaná:

* odborne spôsobilou osobou – zhotoviteľ zodpovedá za to, že jednotlivé časti projektu budú potvrdené odborne spôsobilou osobou v príslušnom odbore, v zmysle platných predpisov,
* podľa aktuálneho sadzobníka UNIKA (projekt pre vydanie stavebného povolenia s podrobnosťou realizačného projektu),
* v súlade so zákonom č. 50/1976 Zb. o územnom plánovaní a stavebnom poriadku (Stavebný zákon) a s vyhláškou č. 453/2000 Z. z., ktorou sa vykonávajú niektoré ustanovenia stavebného zákona v znení neskorších predpisov,
* v súlade s príslušnými STN, EN, ON, všeobecno-technickými požiadavkami na výstavbu a s ostatnými súvisiacimi predpismi (napr. bezpečnostné predpisy, požiarne predpisy a pod.).

Súčasťou projektovej dokumentácie/projektových prác bude (zahrnuté v cene o dielo):

* povinnosť spolupracovať pri realizácii verejného obstarania na zhotoviteľa stavby, t.j. stanovenie aktuálnej ceny stavby, súčinnosť pri vysvetľovaní projektovej dokumentácie a výkazu výmer, oprava zistených chýb v projektovej dokumentácií a výkaze výmer. Uvedená súčinnosť musí byť poskytovaná zhotoviteľom bezodkladne.
* výkon autorského dohľadu počas realizácie stavby.

Verejný obstarávateľ má k dispozícii pôvodnú dokumentáciu z roku 1997 (Architektúra Obytný objekt N.A -3. 4, inpro s.r.o., Priemyselná 12 Prievidza, dátum:10/97, zák. číslo: 50/97, vedúci ateliéru: P. Krčík, vedúci projektant: Ing. Leitmann), termosnímky z 01/2020 – zápis z výkonu diagnostiky tepelných únikov obytného domu → v listinnej forme. V prípade potreby si zhotoviteľ zabezpečí domeranie/overenie skutkového stavu s podrobnosťou a rozsahom potrebným pre daný stupeň projektovej dokumentácie.

1. Zhotoviteľ je povinný rozpracovanosť projektovej dokumentácie priebežne konzultovať s objednávateľom pred ukončením a odovzdaním projektových prác. Zhotoviteľ sa zaväzuje predložiť objednávateľovi na konzultáciu a prípadné uplatnenie zmien rozpracovanú projektovú dokumentáciu najneskôr do 15 dní od nadobudnutia účinnosti tejto zmluvy o dielo a ešte aj 5 dní pred plánovaným odovzdaním.
2. **AUTORSKÝ DOHĽAD**
3. Autorský dohľad, podľa Čl. 3, bod 3.3, bude zhotoviteľ vykonávať 1x v týždni, resp. na základe požiadavky a výzvy objednávateľa v opodstatnených prípadoch. Každý výkon autorského dohľadu na stavbe bude zaznamenaný v stavebnom denníku.
4. Zmeny a dodatky projektovej dokumentácie budú vypracovávané priebežne v termínoch dohodnutých na kontrolných dňoch stavby, najneskôr do nasledujúceho kontrolného dňa stavby. Drobné úpravy budú vyšpecifikované v stavebnom denníku, závažnejšie a rozsiahlejšie vo výkresovej dokumentácii s vyznačením dátumu a poradového čísla zmeny.
5. Výkon autorského dohľadu zahŕňa predovšetkým:

* účasť na odovzdaní staveniska zhotoviteľovi stavby,
* kontrolovať súlad vykonávaného diela s projektovou dokumentáciou,
* sledovať postup výstavby z technického a technologického hľadiska a kontrolovať dodržiavanie podmienok stanovených v projektovej dokumentácii a vo všeobecne záväzných právnych predpisoch a technických normách,
* poskytovať vysvetlenia k projektovej dokumentácii pre zabezpečenie plynulosti výstavby,
* posudzovať prípadné návrhy zhotoviteľa stavby na zmeny a odchýlky oproti schválenej projektovej dokumentácii z technického i technologického hľadiska a ďalších podmienok súvisiacich s predmetom stavby a vyjadrovať sa k nim a zúčastňovať sa na konaniach vo veci prípadných zmien stavby pred jej dokončením,
* vyjadrovať sa k požiadavkám zhotoviteľa diela na tzv. naviac práce, t.j. práce nad rozsah stanovený schválenou projektovou dokumentáciou,
* účasť na operatívnych a kontrolných dňoch stavby,
* účasť na odovzdaní a prevzatí stavby, resp. jej časti
* na základe zistených skutočností vyjadrovať sa k prípadným zmenám stavebných a technologických postupov,
* v prípade potreby predkladať stanoviská a vysvetľovať problémy spojené s nejasnosťami vyplývajúcimi z vyhotovenej projektovej dokumentácie,
* v prípade, že skutkový stav zistený na stavenisku nezodpovedá predpokladom v projektovej dokumentácii, tak navrhovať technické riešenie vyvolanej zmeny vrátane komplexného projekčného spracovania zmeny technického riešenia spolu s výkazom výmer pokiaľ sa nejedná o naviac práce. Ak zistené skutočnosti nemohol zhotoviteľ predvídať alebo nemal dostatočné podklady v takom prípade sa jedná o naviac práce.,
* v prípade zložitých riešení a v prípade potreby stanoviska jednotlivých špecialistov, autorský dohľad je povinný dodať svoje stanovisko v dohodnutom termíne stanovenom podľa zložitosti riešenia,
* na výzvu objednávateľa je autorský dohľad povinný dostaviť sa na stavbu do 3 dní, v mimoriadnych prípadoch do 24 hodín,
* je povinný zaujať stanovisko k dodržaniu projektových parametrov verejnej práce v zmysle zákona č. 254/1998 Z.z. v znení neskorších predpisov z pohľadu autorského dohľadu ,
* zaujať stanovisko s vysvetlením a návrhom riešenia k prípadným skrytým vadám.

1. **TERMÍNY PLNENIA**
   1. Začiatok vykonávania projektových prác: do 4 dní od nadobudnutia účinnosti zmluvy

Ukončenie a odovzdanie projektových prác: do 30 dní od nadobudnutia účinnosti zmluvy

* 1. Čas výkonu autorského dohľadu: odo dňa odovzdania staveniska zhotoviteľovi stavby, do dňa ukončenia a odovzdania stavby zhotoviteľom stavby objednávateľovi.
  2. Zhotoviteľ vyhotoví o odovzdaní a prevzatí projektovej dokumentácie doklad, ktorý obe zmluvné strany podpíšu.

1. **CENA**
2. Cena za dielo je stanovená vzájomnou dohodou podľa zákona č. 18/1996 Z. z. o cenách v znení neskorších predpisov vo výške:
3. **Cena za projektovú dokumentáciu stavby** v rozsahu podľa Čl. 3. tejto zmluvy:

.................... eur – cena bez DPH

.................... eur – 20% DPH

.................... eur – cena s DPH

Slovom: ................................................................................... eur.

1. **Cena za výkon autorského dohľadu počas realizácie stavby** v rozsahu podľa Čl. 4. tejto zmluvy:

.................... eur – cena bez DPH

.................... eur – 20% DPH

.................... eur – cena s DPH

Slovom: ................................................................................... eur.

Kalkulácia cien tvorí neoddeliteľnú súčasť tejto zmluvy o dielo.

1. Zhotoviteľ prehlasuje, že uvedená maximálna cena za vypracovanie projektovej dokumentácie a za výkon autorského dohľadu zohľadňuje všetky priame, nepriame náklady, primeraný zisk potrebný na vypracovanie projektovej dokumentácie a na výkon autorského dohľadu predmetného diela.
2. Cenu za dielo je možné meniť len na základe písomného dodatku k tejto zmluve, ktorý musí byť vopred prerokovaný s objednávateľom a podpísaný oprávnenými zástupcami všetkých zmluvných strán. Dodatok za prípadné práce naviac bude uzatvorený v zmysle § 18 zákona č. 343/2015 Z. z. o verejnom obstarávaní v znení neskorších predpisov.
3. Zmluvné strany sa dohodli, že všetky projektové práce písomne požadované objednávateľom nad zmluvne dohodnutý rozsah, budú považované za práce naviac. Práce naviac sa zhotoviteľ zaväzuje pre objednávateľa vykonať na základe písomného dodatku k tejto zmluve, podpísaného štatutárnymi orgánmi všetkých zmluvných strán, ktorého obsahom bude hlavne cena, druh, rozsah a termíny plnenia prác naviac. Zhotoviteľ nie je oprávnený vystaviť faktúru iba na základe objednávky alebo odsúhlasenia prác naviac zástupcom objednávateľa. Pre vznik nároku zhotoviteľa na vystavenie faktúry je potrebné uzavrieť dodatok k tejto zmluve.
4. Projektová dokumentácia bude zhotovená a odovzdaná objednávateľovi 6x v písomnej (tlačenej) formy a 2x v elektronickej forme na CD/DVD nosičoch, súbory vo formátoch \*.dgn,\*.dwg,\*.xls,\*.doc,\*.txt,\*pdf. Zadanie s výkazom výmer a rozpočet s výkazom výmer stavby bude odovzdaný objednávateľovi 2x v písomnej (tlačenej) formy a 2x v elektronickej forme na CD/DVD nosičoch, súbory vo formátoch \*.xls,\*pdf.
5. **PLATOBNÉ PODMIENKY** 
   1. Cenu za dielo uhradí objednávateľ na základe faktúry vystavenej zhotoviteľom po vykonaní a protokolárnom odovzdaní projektovej dokumentácii objednávateľovi.
   2. Cenu za výkon autorského dohľadu uhradí objednávateľ na základe faktúry vystavenej zhotoviteľom po ukončení výkonu, t.j. po ukončení a odovzdaní stavby zhotoviteľom stavby objednávateľovi.
   3. Faktúra bude obsahovať tieto údaje :

* obchodné meno objednávateľa a zhotoviteľa, adresy sídiel,
* číslo zmluvy,
* číslo faktúry,
* deň odoslania a splatnosti faktúry,
* označenie peňažného ústavu a číslo účtu, na ktorý sa má platiť,
* označenie služby,
* celkovú fakturovanú sumu,
* pečiatka a podpis oprávnenej osoby zhotoviteľa,
* kalkuláciu ceny vykonaných projektových prác.
  1. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie.
  2. Lehota splatnosti faktúry je do 30 dní odo dňa jej doručenia do podateľne objednávateľovi. V prípade, že faktúra bola vrátená na doplnenie, plynie nová lehota splatnosti od doručenia doplnenej, resp. opravenej faktúry.
  3. Zmluvné strany týmto uzatvárajú dohodu o zákaze postúpenia pohľadávok vzniknutých zo zmluvného vzťahu založeného touto zmluvou.

1. **PRÁVA A POVINNOSTI ZMLUVNÝCH STRÁN**
   1. Objednávateľ sa zaväzuje, že počas vykonávania diela poskytne zhotoviteľovi v rozsahu nevyhnutnom potrebné spolupôsobenie, spočívajúce najmä v odovzdaní doplňujúcich informácií potrebných pre vypracovanie projektovej dokumentácie a pre zabezpečenie výkonu autorského dohľadu.
   2. Zhotoviteľ je povinný postupovať pri výkone autorského dohľadu podľa Čl. 4. s odbornou starostlivosťou a podľa pokynov objednávateľa, v súlade s jeho záujmami, ktoré pozná alebo musí poznať, a to v súlade s účelom, ktorý má byť výkonom autorského dohľadu dosiahnutý a ktorý mu je známy.
   3. Zhotoviteľ je povinný plniť predmet zmluvy riadne a včas.
   4. Zhotoviteľ sa zaväzuje pred začatím vykonávania diela zabezpečiť podľa príslušných ustanovení Autorského zákona, súhlas autora pôvodnej projektovej dokumentácie (inpro s.r.o., Priemyselná 12 Prievidza, dátum:10/97, zák. číslo: 50/97, vedúci ateliéru: P. Krčík, vedúci projektant: Ing. Leitmann), na účely zmien autorského diela pôvodného autora v rozsahu zmien, ktoré sú predmetom tejto zmluvy. Zhotoviteľ je povinný súhlas pôvodného autora v jednom vyhotovení odovzdať Objednávateľovi bezodkladne po jeho získaní. Zhotoviteľ vystaví a pošle spolu so súhlasom pôvodného autora aj svoje vyhlásenie o tom, že na základe súhlasu pôvodného autora je oprávnený zasahovať do autorských práv pôvodného autora, a pre prípad porušenia práv pôvodného autora sa zaväzuje uhradiť opodstatnené nároky pôvodného autora v plnom rozsahu. V prípade, ak zhotoviteľ nie je schopný zabezpečiť súhlas pôvodného autora, preukáže túto skutočnosť písomným dokladom objednávateľovi. Táto skutočnosť je rozväzovacou podmienkou na skončenie tejto zmluvy. Zmluva bude zrušená dňom doručenia písomného dokladu pôvodného autora o neudelení súhlasu na zmeny pôvodného autorského diela. V prípade porušenia tejto povinnosti zhotoviteľa, alebo prekročenia rozsahu súhlasu pôvodného autora, sa zhotoviteľ zaväzuje uhradiť plnú náhradu škody vzniknutú neoprávneným zásahom do práv pôvodného autora. Nepredloženie písomného súhlasu pôvodného autora do 10 dní po účinnosti tejto zmluvy Objednávateľovi, sa považuje za podstatné porušenie podmienok tejto zmluvy a Objednávateľ je oprávnený odstúpiť od tejto zmluvy.
2. **ZÁRUČNÁ DOBA – ZODPOVEDNOSŤ ZA VADY**
3. Zhotoviteľ sa zaväzuje, že odovzdá zhotovenú projektovú dokumentáciu spôsobilú na dojednaný účel využitia a zaväzuje sa pri zhotovovaní projektovej dokumentácie dodržiavať všeobecne záväzné predpisy a technické normy platné v čase spracovania predmetnej dokumentácie a zodpovedá za jej vady v čase jej odovzdania. Ak ide o vady spôsobené zanedbaním povinnosti zhotoviteľa je povinný tieto vady odstrániť v lehote dohodnutej s objednávateľom. Zhotoviteľ poskytuje objednávateľovi záručnú dobu za kvalitu technického riešenia po dobu 36 mesiacov. Záručná doba začína plynúť odo dňa odovzdania projektovej dokumentácie objednávateľovi.
4. Zhotoviteľ zodpovedá za to, že autorský dohľad bude vykonávaný podľa tejto zmluvy a že počas celej doby stanovenej touto zmluvou bude mať vlastnosti dojednané v tejto zmluve. Zhotoviteľ zodpovedá za odbornú správnosť podaných rozhodnutí.
5. Zhotoviteľ zodpovedá za to, že pri výkone autorského dohľadu podnikne všetky kroky k zaisteniu toho, aby predmet diela mal v dobe prevzatia dokončeného diela, ako aj počas doby záruky, dohodnutej medzi objednávateľom a zhotoviteľom diela v zmluve o dielo, vlastnosti stanovené projektom, stavebným povolením a ustanoveniami príslušných STN a iných všeobecne záväzných právnych predpisov.
6. Zhotoviteľ zodpovedá za vady, ktoré ma projektová dokumentácia v čase jej odovzdania objednávateľovi. Za vady vzniknuté po odovzdaní zodpovedá iba vtedy, ak boli spôsobené porušením jeho povinností a nedodržaním platných noriem (napr. ak sa prejavia počas, alebo po realizácii stavby podľa tejto projektovej dokumentácie a ovplyvnia ju na kvalite alebo zvýšení realizačných nákladov, čo spôsobí napr. neúplnosť projektovej dokumentácie, nesúlad výkresovej časti s výkazom výmer a rozpočtom, vynechanie projektovej práce alebo materiálu v rozpočte, nevhodnosť technických riešení na odstránenie nedostatkov stavby).
7. Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa a on ani pri vynaložení všetkej starostlivosti nemohol zistiť ich nevhodnosť, prípadne na ňu upozornil objednávateľa a ten na ich použití trval.
8. Objednávateľ je povinný bezodkladne po zistení vady projektovej dokumentácie uplatniť písomne reklamáciu a dohodnúť so zhotoviteľom lehotu na jej odstránenie.
9. Ak ide o vadu, za ktorú zodpovedá zhotoviteľ, objednávateľ má právo na bezplatné odstránenie vady a zrealizovanie neodkladného náhradného plnenia v požadovanej kvalite na náklady zhotoviteľa.
10. Zhotoviteľ sa zaväzuje prípadné vady projektu odstrániť v lehote vzájomne dohodnutej s objednávateľom.
11. Objednávateľ je oprávnený neprevziať dielo, ktoré nie je vykonané podľa podmienok určených v tejto zmluve. V takom prípade nie je objednávateľ v omeškaní.
12. Zmluvné strany sa dohodli pre prípad vád diela, že počas záručnej doby má objednávateľ právo požadovať a zhotoviteľ povinnosť vady bezodplatne odstrániť bez zbytočného odkladu.
13. Zhotoviteľ je povinný vykonávať dielo plynule a bez prerušenia tak, aby postup vykonávania diela dával reálny predpoklad, že dielo bude riadne a včas podľa podmienok tejto zmluvy vykonané. Pre prípad, že objednávateľ vyhodnotí, že postup vykonávania diela nezodpovedá predpokladanému termínu ukončenia a odovzdania riadne vykonaného diela, zhotoviteľa na túto skutočnosť písomne upozorní a určí mu primeranú lehotu na odstránenie tohto nedostatku. Ak zhotoviteľ nevykoná potrebné opatrenia na nápravu uvedeného stavu v stanovenej lehote, takéto porušenie povinností zhotoviteľa sa považuje za podstatné porušenie zmluvnej povinnosti.
14. **ZMLUVNÉ POKUTY**
15. V zmysle Čl. 5. tejto zmluvy sa zhotoviteľ zaviazal dokončiť a odovzdať objednávateľovi projektovú dokumentáciu do 30 dní od nadobudnutia účinnosti zmluvy.
16. Zmluvné strany sa dohodli, že v prípade omeškania s odovzdaním projektovej dokumentácie zaplatí zhotoviteľ objednávateľovi zmluvnú pokutu vo výške 35 eur za každý deň omeškania s odovzdaním diela. Objednávateľ je oprávnený o výšku zmluvnej pokuty znížiť fakturáciu zhotoviteľa.
17. Zmluvné strany sa dohodli, že v prípade porušenia bodu 9.1. alebo bodu 3.2. tejto zmluvy má objednávateľ právo účtovať a zhotoviteľ povinnosť zaplatiť zmluvnú pokutu vo výške 10% z celkovej ceny za dielo uvedenej v bode 6.1., písm. a) tejto zmluvy a povinnosť bezodkladne odstrániť porušenie bodu 9.1. alebo bodu 3.2. tejto zmluvy a nedostatky z nich vyplývajúce na vlastné náklady. V prípade nesplnenia povinnosti bezodkladne odstrániť porušenie bodu 9.1. alebo bodu 3.2. tejto zmluvy na vlastné náklady, objednávateľ má právo opakovane účtovať a zhotoviteľ povinnosť zaplatiť zmluvnú pokutu vo výške 10% z celkovej ceny za dielo uvedenej v bode 6.1., písm. a) tejto zmluvy a to až do úplného odstránenia porušenia podľa bodov 9.1 a 3.2 tejto zmluvy. Bezodkladnosť sa pre účely tejto zmluvy myslí do jedného týždňa od doručenia výzvy na odstránenie nedostatkov.
18. Objednávateľ má právo sankciovať zhotoviteľa zmluvnou pokutou vo výške 20 eur jednotlivo za:
19. za neospravedlnenú absenciu zhotoviteľa na odovzdaní staveniska zhotoviteľovi stavby, na preberacom konaní, ak mu bola doručená písomná pozvánku minimálne 3 pracovné dni vopred,
20. za neospravedlnenú absenciu zhotoviteľa na odovzdaní a prevzatí stavby alebo jej časti, ak mu bola doručená písomná pozvánku minimálne 3 pracovné dni vopred,
21. za neospravedlnenú absenciu zhotoviteľa na operatívnych a kontrolných dňoch stavby, za každý deň, ak mu bola doručená písomná pozvánku minimálne 3 pracovné dni pred konaním operatívneho a kontrolného dňa,
22. za nedodržanie dohodnutého termínu na predloženie stanoviska alebo doplnenia projektovej dokumentácie,
23. za porušenie povinností pri plnení autorského dohľadu počas realizácie stavby, podľa Článku 4, tejto zmluvy.
24. Splatnosť faktúr za zmluvné pokuty je do 30 dní odo dňa ich doručenia.
25. Zaplatením zmluvných pokút sa zhotoviteľ nezbavuje povinnosti dielo riadne dokončiť, zistené vady bezodplatne odstrániť a ani zodpovednosti za spôsobenú škodu.
26. V prípade omeškania so splnením povinnosti uhradiť splatnú faktúru podľa tejto zmluvy, objednávateľ sa zaväzuje zaplatiť zhotoviteľovi úroky z omeškania vo výške 10 eur za každý deň omeškania. Objednávateľ sa zaväzuje, že takúto zmluvnú pokutu uhradí do 30 dní odo dňa, kedy ho zhotoviteľ vyzval na jej zaplatenie.
27. **SÚHLAS NA POUŽITIE DIELA**
28. V prípade, že dielo alebo jeho ktorákoľvek časť, ktorého vykonanie je predmetom tejto zmluvy, spĺňa náležitosti autorského diela podľa zákona č. 185/2015 Z. z. (Autorský zákon), zhotoviteľ udeľuje v zmysle § 65 a nasl. Autorského zákona objednávateľovi súhlas na použitie diela v neobmedzenom rozsahu, na neobmedzený čas, spôsobom podľa § 19, ods. 4 Autorského zákona. Zhotoviteľ poskytuje výhradnú licenciu objednávateľovi bezodplatne.
29. Zhotoviteľ na základe tejto zmluvy udeľuje objednávateľovi súhlas na použitie projektovej dokumentácie (licenciu), ktorá má byť použitá ako podklad pre správne konania predchádzajúce zahájeniu stavebných prác, na výber zhotoviteľa stavby v procese verejného obstarávania a následne aj ako podklad pre samotné stavebné práce. Zhotoviteľ vyhlasuje, že projektová dokumentácia je jeho autorským dielom a zhotoviteľ je oprávnený na jej použitie v súlade s Autorským zákonom ako aj na udelenie licencie podľa tohto článku.
30. Zhotoviteľ dáva, v zmysle §18, ods.5, autorského zákona, súhlas objednávateľovi, resp. tretej osobe, ktorú určí objednávateľ, na zásah do svojich osobnostných autorských práv, a to v rozsahu zmien potrebných pre dosiahnutie účelu, pre ktorý je táto zmluva uzavretá, v prípade, ak zhotoviteľ nesplní svoje povinnosti podľa podmienok tejto zmluvy, ani po písomnom upozornení objednávateľa v lehote, tam objednávateľom určenej.
31. **ZÁNIK ZÁVÄZKOVÉHO VZŤAHU**
32. Zmluvné strany sa dohodli, že zmluva zaniká:
33. dohodou,
34. odstúpením od zmluvy.
35. Zmluvná strana je oprávnená odstúpiť od zmluvy v prípadoch ustanovených Obchodným zákonníkom alebo dohodnutých v zmluve.
36. Za podstatné porušenie zmluvnej povinnosti na účel odstúpenia od zmluvy sa považuje:
37. nedodržanie dohodnutej ceny za dielo uvedenej v čl. 6.,
38. omeškanie s vykonaním diela podľa tejto zmluvy oproti dohodnutému termínu plnenia o viac ako 30 dní,
39. nedodržanie termínu na odstránenie vád diela,
40. porušenie bodu 3.2. tejto zmluvy,
41. nesplnenie povinnosti podľa bodu 8.4 tejto zmluvy, dodať písomný súhlas pôvodného autora projetku Objednávateľovi.
42. V prípade porušenia povinnosti zhotoviteľa, ktoré sa považuje za nepodstatné porušenie zmluvnej povinnosti, ak zhotoviteľ nesplní svoju povinnosť ani v dodatočne primeranej lehote, ktorá mu bola na to poskytnutá, je objednávateľ oprávnený odstúpiť od zmluvy.
43. Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane.
44. Odstúpenie od zmluvy sa nedotýka nároku na zaplatenie zmluvnej pokuty.
45. Odstúpením od zmluvy nie sú dotknuté nároky na náhradu škody vzniknuté porušením zmluvy.
46. **ZÁVEREČNÉ USTANOVENIA**
47. Ostatné vzťahy vyplývajúce z  tejto zmluvy sa budú riadiť príslušnými ustanoveniami Obchodného zákonníka a ostatných všeobecne platných právnych predpisov.
48. Všetky zmeny tejto zmluvy budú vypracované vo forme písomného dodatku odsúhlaseného a podpísaného oboma stranami.
49. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť v zmysle § 47a Občianskeho zákonníka dňom nasledujúcim po dni jej zverejnenia povinnou osobou.
50. Zmluva je vyhotovená v 4 rovnopisoch s platnosťou originálu, z ktorých každá zmluvná strana dostane dve vyhotovenia.

Za objednávateľa: Za zhotoviteľa:

V Prievidzi dňa ...................... V ..................... dňa ......................

............................................................ ..................................................

**JUDr. Ján M a r t i č e k meno, priezvisko**

konateľ funkcia